|  |
| --- |
|  |
| Norges politiske system |
| * Stortinget
* Stortingsvalg 1945–
* Stortingspresident
* Stortingsrepresentant
	+ 2021–2025

---

* Statsministeren
* Statsrådet
* Kongen
	+ Harald V
	+ Liste over monarker
* Regjeringen
	+ Støre
	+ Liste over regjeringer

---

* Kommuner
* Fylkeskommuner

---

* Politiske partier
* Grunnlov
 |

**Christopher Hornsruds regjering** eksisterte fra 28. januar til 15. februar 1928, og er norgeshistoriens kortest sittende regjering og den første fra Arbeiderpartiet.

Bakgrunn og regjeringsdannelse
------------------------------

Etter at Arbeiderpartiet i 1927 hadde slått seg sammen med Norges Socialdemokratiske Arbeiderparti, fikk det forente arbeiderpartiet 37 prosent av stemmene ved stortingsvalget 1927. Bondepartiets Johan E. Mellbye fikk først oppdrag å danne en borgerlig flertallsregjering. Han lyktes ikke med dette. I stedet for å kalle inn alle de borgerlige parlamentariske ledene, som disse ønsket, kalte kong Haakon inn stortingspresident Hambro og visepresident Hornsrud. Hornsrud rådet kongen til å kalle inn Alfred Madsen, som var parlamentarisk leder for Arbeiderpartiet som hadde blitt stortingets største parti. Madsen bekreftet at Arbeiderpartiet ville ta på seg å danne regjering.

Det var ingen lett oppgave for Arbeiderpartiet å skulle danne regjering. Partiet hadde en lang strid bak seg om politisk plassering i forhold til den revolusjonære sosialismen. Det var derfor i utgangspunktet nærmest utenkelig å skulle danne en mindretallsregjering. Partiet valgte først Johan Nygaardsvold til å bli statsminister, men han nektet. I stedet ble det Christopher Hornsrud som påtok seg arbeidet med å danne en regjering utgått fra Arbeiderpartiet. Sentralstyret dikterte tiltredelseserklæringen ut fra forutsetningen om at «ministersosialisme» ikke kom på tale. Regjeringen ble kortvarig og falt da erklæringen ble fremlagt for Stortinget. Regjeringen Hornsrud satt i 18 dager, fra 28. januar til 15. februar 1928, og er fortsatt landets kortest sittende regjering.

Regjeringen er Norges så langt eneste regjering som har hatt et grunnlag som innebærer å erstatte det kapitalistiske systemet med et sosialistisk system. Regjeringen falt imidlertid for et mistillitsforslag på tiltredelseserklæringen, blant annet etter at sentralbanksjef Nicolai Rygg hadde uttrykt sterk skepsis til regjeringen.

Sammensetning
-------------

Hornsrud-regjeringen. Foran fra venstre: Monsen, Bull, Hornsrud og Nilssen. Bak fra venstre: Steinnes, Holmboe, Madsen, Nygaardsvold og Alvestad.  Foto: Nasjonalbiblioteket 
* Statsminister: Christopher Hornsrud
* Utenriksminister: Edvard Bull
* Statsråd Kirke- og undervisningsdepartementet: Olav M. K. Steinnes
* Statsråd Justisdepartementet: Cornelius Holmboe
* Statsråd Forsvarsdepartementet: Christian F. Monsen
* Statsråd Finansdepartementet: Christopher Hornsrud
* Statsråd Handelsdepartementet: Anton L. Alvestad
* Statsråd Arbeidsdepartementet: Magnus Nilssen
* Statsråd Landbruksdepartementet: Johan Nygaardsvold
* Statsråd Sosialdepartementet: Alfred Martin Madsen

Referanser
----------

1. ↑  Regjeringen.no
2. ↑  Maurseth, s. 440
3. ↑  Maurseth, s. 443
4. ↑  Maurseth, s. 446

Litteratur
----------

* Per Maurseth (1987). *Arbeiderbevegelsens historie i Norge*. 3 Gjennom krise til makt (1920–1935). Tiden. ISBN 8210027530.

Eksterne lenker
---------------

* Christopher Hornsruds regjering regjeringen.no

| * v
* d
* r
Norges regjeringer 1884–1945 |
| --- |
| Sverdrup (1884–89) **·** Stang I (1889–91) **·** Steen I (1891–93) **·** Stang II (1893–95) **·** Hagerup I (1895–98) **·** Steen II (1898–1902) **·** Blehr I (1902–03) **·** Hagerup II (1903–05) **·** Michelsen (1905–07) **·** Løvland (1907–08) **·** Knudsen I (1908–10) **·** Konow (1910–12) **·** Bratlie (1912–13) **·** Knudsen II (1913–20) **·** Halvorsen I (1920–21) **·** Blehr II (1921–23) **·** Halvorsen II (1923) **·** Berge (1923–24) **·** Mowinckel I (1924–26) **·** Lykke (1926–28) **·** Hornsrud (1928) **·** Mowinckel II (1928–31) **·** Kolstad (1931–32) **·** Hundseid (1932–33) **·** Mowinckel III (1933–35) **·** Nygaardsvold (1935–45) |